open-index/open-wikipedia-markdown huggingface dataset:
Καρακάν Σιχλάρ

Το **Καρακάν Σιχλάρ** (επίσης, **Καραγκάν Σιχλάρ **και **Καραγκάν-Σιχλάρ**) αποτελεί χωριό και δήμο της επαρχίας Αγκντάς του βορειοανατολικού Αζερμπαϊτζάν. Έχει πληθυσμό 1,892 κατοίκων. Ο δήμος αποτελείται από τα χωριά Καρακάν Σιχλάρ και Καρακάν Σεντί.

## Παραπομπές

* 

Κατηγορία:Κατοικημένες περιοχές στην Επαρχία Αγκντάς
Λουδοβίκος της Γενεύης

Ο **Λουδοβίκος** (5 Ιουνίου 1436 ή 1 Απριλίου 1437 - Αύγουστος 1482) ήταν δευτερότοκος γιος του Λουδοβίκου δούκα της Σαβοΐας και της Άννας του Πουατιέ-Λουζινιάν, κόρης του Ιανού βασιλιά της Κύπρου. Η μητέρα του ήταν στη σειρά διαδοχής του βασιλείου της Κύπρου, διότι ο αδελφός της Ιωάννης Β΄ της Κύπρου είχε ένα νόμιμο τέκνο, την Καρλόττα, που απεβίωσε άτεκνη. 

## Οικογένεια
Ο Λουδοβίκος γεννήθηκε στη Γενεύη. Η 2η σύζυγός του Καρλόττα διαδέχθηκε το 1458 τον πατέρα της Ιωάννη Β΄ και έγινε βασίλισσα της Κύπρου. Είχε τους τίτλους της βασίλισσας της Ιερουσαλήμ και της Μικράς Αρμενίας. Το 1464 ο νεότερος, νόθος αδελφός της Ιάκωβος Β΄, με την πρόφαση ότι αυτή ως γυναίκα δεν μπορεί να διαδεχθεί, την πολιόρκησε στην Κερύνεια. Η Καρλόττα αναγκάστηκε να φύγει, έτσι στέφθηκε ο Ιάκωβος Β΄ βασιλιάς. Η ίδια πήγε στη Ρώμη, όπου ζήτησε και πήρε τη βοήθεια του πάπα Πίου Β΄. Επέστρεψε στη Ρόδο όπου διατηρούσε Αυλή και επιτέθηκε με στρατό στον Ιάκωβο Β΄, ανεπιτυχώς όμως. Επίσης το 1473 που απεβίωσε ο αδελφός της επιχειρούσε εναντίον της συζύγου του Αικατερίνης Κορνάρο.

Ο Λουδοβίκος είχε δύο αδέλφια. Ο μεγαλύτερος Αμεδαίος Θ΄, ως γιος της Άννας, ήταν ο νόμιμος κληρονόμος του βασιλείου της Κύπρου, της Ιερουσαλήμ και της Μικράς Αρμενίας· το πρώτο του τέκνο, η κόρη του Άννα, όπως και οι απόγονοί της, έφεραν νόμιμα τους τίτλους. Ο νεότερος αδελφός του Λουδοβίκου, ο Φίλιππος Β΄ διεκδίκησε τους τίτλους και τους πρόσθεσε και αυτός στον δικό του· απόγονοί του είναι οι δούκες της Σαβοΐας και οι βασιλείς της Ιταλίας.

## Οικογένεια
Το 1447 στο κάστρο Στίρλινγκ της Σκωτίας νυμφεύτηκε την Αναμπέλα των Στιούαρτ, κόρη του Ιακώβου Α΄ της Σκωτίας. Ο γάμος ακυρώθηκε το 1458.

Το επόμενο έτος νυμφεύτηκε την 2η εξαδέλφη του Καρλόττα των Πουατιέ-Λουζινιάν, βασίλισσα της Κύπρου, κόρη του Ιωάννη Β΄ της Κύπρου και της Ελένης Παλαιολογίνας.

Δεν απέκτησε τέκνα από τους γάμους του.

## Πρόγονοι



## Πηγές
* Society for the Diffusion of Useful Knowledge (1841). The penny cyclopædia [ed. by G. Long]. p. 440.

Κατηγορία:Οίκος της Σαβοΐας
Κατηγορία:Κόμητες της Γενεύης
Ασκηταριό (προϊστορικός οικισμός)

Ο προϊστορικός οικισμός του ***Ασκηταριού*** εντοπίζεται 3 χλμ. νοτίως του κέντρου της σημερινής πόλης της Ραφήνας, στην κορυφή του ομώνυμου ακρωτηρίου. Η ίδρυσή του ανάγεται, σύμφωνα με τα υπάρχοντα δεδομένα, στο τέλος της Νεολιθικής και τις αρχές της Πρωτοελλαδικής Περιόδου (3000 π.Χ.), κατά την οποία και άκμασε. Ανασκάφηκε την περίοδο 1954-1955 από τον αρχαιολόγο Δημήτρη Ρ. Θεοχάρη που έμελλε αργότερα να διακριθεί για τις ανασκαφικές του έρευνες στη Θεσσαλία.

## Ανασκαφή
Μετά τις ανακαλύψεις του Δ. Θεοχάρη στη Ραφήνα, ο αρχαιολόγος στράφηκε προς την περιοχή του **Ασκηταριού**, δίπλα στην παραλία Μαρίκες, με την οποία ασχολήθηκε επί δύο συναπτά έτη (1954 - 1955). Ανακάλυψε τμήματα οικισμού που εκτείνονται χρονικά από την ΠΕ Ι έως και την ΠΕ ΙΙΙ περίοδο (3000 - 2200 π.Χ.) και με μεταγενέστερη κατοίκιση στα *[[Μυκηναϊκός πολιτισμός|Μυκηναϊκά χρόνια]]* (ΥΕ ΙΙΙ). Οι τομείς που ανασκάφηκαν αφορούν δύο συνοικίες του ΠΕ ΙΙΙ κυρίως οικισμού με συνολικά 11 οικίες (Α - Λ) που ποικίλουν σε τυπολογία και μέγεθος, καθώς και ένα τμήμα του τείχους μήκους 32 μέτρων. Εντόπισε επίσης το Πρωτοελλαδικό νεκροταφείο, σε χαμηλότερο επίπεδο του ακρωτηρίου, το οποίο ωστόσο δεν ανέσκαψε, λόγω της ύπαρξης ναρκών από τον Β' Παγκόσμιο Πόλεμο.

Τριάντα πέντε και πλέον χαρακτηριστικά ευρήματα, αποκλειστικά αγγεία, βρήκαν τη θέση τους στις προθήκες του Εθνικού Αρχαιολογικού Μουσείου (αίθουσα 3). Έκτοτε, δεν έχει υπάρχει συνέχιση της έρευνας και γι' αυτό και η εικόνα που έχουμε είναι ελλιπής, μιας και αφορά μόνο το 15% του συνολικού χώρου.

## Αρχιτεκτονικά ευρήματα
Η πολίχνη του **Ασκηταριού** (υπολογίζεται ότι θα στέγαζε περί τις 35-50 οικογένειες) αναπτύσσεται με οδούς και ανοικτούς χώρους (πλατείες) που διαχωρίζουν ενίοτε τις οικίες. Καθεμιά τους αναπτύσσεται αυτόνομα και σχεδόν ποτέ με τη χρήση μεσοτοιχίας, προσαρμοσμένη στις ανάγκες του κάθε νοικοκυριού. Οι σημαντικότερες είναι οι Α και οι Ε, όπου μάλιστα έχουμε και σημαντικά κινητά ευρήματα.

Η βασική δομή αυτών των οικιών είναι:
# Τετράγωνος θάλαμος, όπου και η εστία, που μπορεί να πάρει τη μορφή πήλινου ταψιού τοποθετημένου στο έδαφος (Οικία Ε), τηγάνου (Οικία Ζ) κ.α.
# Στενός προθάλαμος
# Υποτυπώδης πρόδομος με παραστάδες (προεκτάσεις των τοίχων του προθαλάμου)
# Αυλή, όπου βρίσκεται ο ιπνός (φούρνος) ή ο "βόθρος". Η αυλή δεν υπάρχει παρά στα μεγαλύτερου μεγέθους κτίσματα.

## Παραπομπές


Κατηγορία:Προϊστορία
Φίλιππος της Σαβοΐας-Νεμούρ

Ο **Φίλιππος** (1490 - 25 Νοεμβρίου 1533) από τον Οίκο της Σαβοΐας ήταν δούκας του Νεμούρ (1528-1533). Ήταν ο τριτότοκος γιος του Φιλίππου Β΄ δούκα της Σαβοΐας και της 2ης συζύγου του Κλωντίν ντε Μπρος. Ήταν ο πρώτος του πλάγιου κλάδου Σαβοΐας-Νεμούρ· οι απόγονοί του έζησαν στη Γαλλία.

## Βιογραφία
Ως τρίτος γιος, προοριζόταν για εκκλησιαστική καριέρα. Στα 5 έτη του δόθηκε η επισκοπή της Γενεύης, αλλά παραιτήθηκε το 1510 όταν έγινε κόμης της Γενεύης. Υπηρέτησε στο στρατό του Λουδοβίκου ΙΒ΄ βασιλιά της Γαλλίας και συμμετείχε στη μάχη του Αγκναντέλλο της Κρεμώνας, όπου νικήθηκαν οι Βενετοί. Πολέμησε υπό τον Κάρολο Ε΄ των Αψβούργων και τον Φραγκίσκο Α΄ βασιλιά της Γαλλίας.

Η ετεροθαλής αδελφή του Λουίζα είχε γιο τον Φραγκίσκο Α΄, που αφού έγινε βασιλιάς της έδωσε το δουκάτο του Νεμούρ. Το 1528 ο Φραγκίσκος Α΄ αντάλλαξε το δουκάτο της με αυτό του Τουραίν και έδωσε το δουκάτο του Νεμούρ και την Καρλόττα, κόρη του δευτέρου ξαδέλφου του, ως σύζυγο στο θείο του Φίλιππο.

## Οικογένεια
Το 1528 νυμφεύτηκε την Καρλόττα των Βαλουά-Ορλεάνης, κόρης του εξαδέλφου του Λουδοβίκου Α΄ δούκα του Λονγκεβίλ και Αγνής της Σαβοΐας και είχαν τέκνα:
* Ιωάννα 1532-1568, παντρεύτηκε τον Νικόλαο του Οίκου της Λωρραίνης, δούκα του Μερκέρ.
* Ιάκωβος 1531-1585, δούκας του Νεμούρ.

## Πρόγονοι



## Πηγές
*Chisholm, Hugh, ed. (1911). "Nemours, Lords and Dukes of, s.v. Philip of Savoy, duke of Nemours". Encyclopædia Britannica. 19 (11th ed.). Cambridge University Press. p.&nbsp;370.

Κατηγορία:Οίκος της Σαβοΐας
Κατηγορία:Κόμητες της Γενεύης
Μάλα Ντρένοβα

Το **Μάλα Ντρένοβα** είναι χωριό στον δήμο Τρστενίκ, στην επαρχία Ρασίνα στη Σερβία. Σύμφωνα με την απογραφή του 2002, το χωριό έχει πληθυσμό 735 άτομα.

## Παραπομπές

Κατηγορία:Κατοικημένες περιοχές στην Επαρχία Ρασίνα
Κόσοβσκα Καμενίτσα

Η **Κόσοβσκα Καμενίτσα** (σερβικά κυριλλικά: Косовска Каменица) ή **Καμένιτσα **() , είναι πόλη και δήμος στο Κοσσυφοπέδιο.

## Δημογραφικά στοιχεία

## Δείτε επίσης
* Επαρχία του Γκτζιλάν

## Σημειώσεις

## Παραπομπές


## Εξωτερικοί σύνδεσμοι
* 
* Multicipality της Kosovska Kamenica
* SOK Κοσσυφοπέδιο και τον πληθυσμό της
* Kosova Kamenica Πληροφορίες (Στα Σερβικά)

Κατηγορία:Πόλεις του Κοσσυφοπεδίου
Κατηγορία:Δήμοι του Κοσσυφοπεδίου
Ιάκωβος του Νεμούρ

Ο **Ιάκωβος** (12 Οκτωβρίου 1531 - 18 Ιουνίου 1585) από τον Οίκο της Σαβοΐας ήταν δούκας του Νεμούρ (1533-1585). Ήταν γιος του Φιλίππου και της Καρλόττας των Βαλουά-Ορλεάνης. Υποστήριξε τους Καθολικούς Γκιζ εναντίον των Ουγενότων.

## Βιογραφία
Το 1533 απεβίωσε ο πατέρας του και τον διαδέχθηκε ως δούκας του Νεμούρ. Διακρίθηκε στις πολιορκίες του Λενς και του Μετς (1552-53) και στην εκστρατεία του Πεδεμοντίου (1555).

Ήταν υποστηρικτής του Οίκου των Γκιζ και, ως συνέπεια σχεδίου εναντίον του, αναγκάστηκε να αποσυρθεί για ένα διάστημα στη Σαβοΐα. Κατά την επιστροφή του στη Γαλλία πολέμησε τους Ουγενότους και έγινε σημαντικός με τις επιτυχίες του στο Ντοφινέ και στο Λυοναί. Το 1567 έπεισε την Αυλή να επιστρέψει από το Μω στο Παρίσι, πήρε μέρος στη μάχη του Σαιν Ντενί, εναντιώθηκε στην ειρήνη του Λοζιμώ και απώθησε την εισβολή του Βόλφγκανγκ του Τσβάιμπρυκεν.

Αφιέρωσε τα τελευταία έτη του στα γράμματα και τις τέχνες και απεβίωσε στο Ανεσύ. Τον διαδέχθηκαν οι γιοι του, πρώτα ο Κάρολος-Εμμανουήλ που απεβίωσε άτεκνος και έπειτα ο Ερρίκος Α΄.

## Οικογένεια
Το 1566 νυμφεύτηκε την Άννα των Έστε, κόρη του Έρκολε Β΄ δούκα της Φερράρα και χήρα του Φραγκίσκου δούκα του Γκιζ και είχε τέκνα:
* Κάρολος-Εμμανουήλ 1567-1595, δούκας του Νεμούρ.
* Ερρίκος Α΄ 1572-1632, δούκας του Νεμούρ.

Το 1678 δημοσιεύθηκε το ανώνυμο μυθιστόρημα *Η πριγκίπισσα της Κλέβης*, που διαδραματίζεται στην Αυλή του Ερρίκου Β΄ και ο Ιάκωβος είναι ο αγαπημένος της πριγκίπισσας, σύμφωνα με τη φαντασία του συγγραφέα.

## Πρόγονοι



## Πηγές
*Chisholm, Hugh, ed. (1911). "Nemours, Lords and Dukes of, s.v. Charles Emmanuel". Encyclopædia Britannica. 19 (11th ed.). Cambridge University Press. p. 370.

Κατηγορία:Οίκος της Σαβοΐας
Κατηγορία:Κόμητες της Γενεύης
Σπάικ Λι

Ο **Σέλτον Τζάκσον "Σπάικ" Λι** (αγγλικά: Shelton Jackson "Spike" Lee, 20 Μαρτίου 1957) είναι Αμερικανός σκηνοθέτης, παραγωγός, συγγραφέας και ηθοποιός. Έκανε το σκηνοθετικό ντεμπούτο του με την ταινία *She's Gotta Have It* (1986) και αργότερα σκηνοθέτησε τις ταινίες *[[Κάνε το σωστό]]* (1989), *[[Μάλκολμ Χ (ταινία)|Μάλκολμ Χ]]* (1992), *The Original Kings of Comedy* (2000), *[[25η ώρα]]* (2002), *Ο υποκινητής* (2006) και *[[Η παρείσφρηση]]* (2018). H εταιρία παραγωγής του, 40 Acres and a Mule Filmworks, έχει παραγάγει πάνω από 35 ταινίες από το 1983.

Στις ταινίες του, ο Λι εξετάζει τις φυλετικές σχέσεις, τον ρατσισμό στην κοινότητα των μαύρων, το ρόλο των μέσων ενημέρωσης στη σύγχρονη ζωή, το έγκλημα στις πόλεις, τη φτώχεια και άλλα πολιτικά ζητήματα. Ο Λι είχε πέντε υποψηφιότητες για βραβείο Όσκαρ, ένα φοιτητικό βραβείο και ένα τιμητικό βραβείο (το 2015). Επίσης έχει κερδίσει πολυάριθμα άλλα βραβεία, όπως δύο Έμμυ, ένα τιμητικό BAFTA, ένα τιμητικό Σεζάρ και το βραβείο Γκις το 2013.

## Φιλμογραφία

## Παραπομπές


κατηγορία:Αμερικανοί σκηνοθέτες
κατηγορία:Αμερικανοί παραγωγοί ταινιών
Κατηγορία:Αμερικανοί ηθοποιοί κινηματογράφου
Κατηγορία:Βραβευμένοι με BAFTA
Κατηγορία:Τιμητικό Όσκαρ (παραλήπτες)
Κατηγορία:Αφροαμερικανοί
Κιλσέ

Το **Κιλσέ **(επίσης, **Κίλσια **και **Κίλ'σγια**) είναι ένα χωριό της επαρχίας Καλμπατζάρ του Αζερμπαϊτζάν. Βρίσκεται στο βορειοδυτικό μέρος της χώρας. 

## Παραπομπές
* 

Κατηγορία:Κατοικημένες περιοχές στην Επαρχία Καλμπατζάρ
Κάρολος Εμμανουήλ της Σαβοΐας-Νεμούρ

Ο **Κάρολος-Εμμανουήλ** (12 Φεβρουαρίου 1567 - 13 Αυγούστου 1595) από τον Οίκο της Σαβοΐας ήταν δούκας του Νεμούρ (1585-1595) κατά τη διάρκεια των Γαλλικών Θρησκευτικών Πολέμων. Ήταν γιος του Ιακώβου δούκα του Νεμούρ και της Άννας των Έστε, κόρης του Έρκολε Β΄ δούκα της Φερράρας. Μαζί με τους Καθολικούς Γκιζ πολέμησε τους Ουγενότους. Ανέλαβε την άμυνα του Παρισιού κατά την πολιορκία από τον Ερρίκο Δ΄.

## Βιογραφία
Διαδέχθηκε τον πατέρα του το 1585, όταν εκείνος απεβίωσε. Η περίοδος εξουσίας του συνέπεσε με μία ασταθή εποχή. Εμπλέχθηκε σε πολιτικές ίντριγκες, λόγω του ότι η μητέρα του, από τον πρώτο γάμο της με τον Φραγκίσκο δούκα του Γκιζ, είχε τρεις γιους. Τα μέλη του Οίκου των Γκιζ ήταν καθολικοί και αντιτίθεντο στους Ουγενότους. Ο Κάρολος-Εμμανουήλ συμπαθούσε την μερίδα τους, αλλά μετά τη δολοφονία των ετεροθαλών αδελφών του Ερρίκου Α΄ δούκα του Γκιζ και Λουδοβίκου Β΄ καρδινάλιου του Γκιζ, οι Ουγενότοι φυλάκισαν τον Κάρολο-Εμμανουήλ το 1588. Αργότερα απέδρασε.

Πολέμησε τους Ουγενότους για μερικά έτη. Συμμετείχε στη μάχη του Αρκ το 1589 και το ίδιο έτος ήταν κυβερνήτης του Παρισιού, όταν οι Ουγενότοι πολιόρκησαν υπό τον Ερρίκο Δ' την πόλη. Κατά την πολιορκία απεβίωσε ο Ερρίκος Γ΄ και ο Ερρίκος Δ΄ αυτοανακηρύχθηκε βασιλιάς. Τότε ο Κάρολος-Εμμανουήλ διέφυγε και πολέμησε το νεοανακηρυχθέντα βασιλιά στο Ιβρύ το 1590. Το ίδιο έτος διοίκησε τς Καθολικές δυνάμεις κατά την πολιορκία του Παρισιού και προάσπισε με επιτυχία την πόλη.

Μετά την ήττα, ο Κάρολος-Εμμανουήλ διαφώνησε έντονα με τον ετεροθαλή αδελφό και για καιρό σύμμαχό του Κάρολο των Γκιζ, δούκα του Μαγιέν, όταν εκείνος υποστήριξε συνδιαλλαγή με τον Ερρίκο Δ΄. Αποσύρθηκε από τη διακυβέρνηση του Λυοναί, όπου προσπαθούσε να ζήσει ανεξάρτητος από το Γαλλικό στέμμα. Φυλακίστηκε από τον αρχιεπίσκοπο της Λυών στον πύργο Πιέρ-Ενσίζ, από όπου απέδρασε. Θα επιτιθόταν στη Λυών, αλλά η παρέμβαση του δούκα του Μονμορενσύ, στρατάρχη (constable) της Γαλλίας, ματαίωσε την επίθεση και έτσι η προσπάθεια ανεξαρτησίας του απέτυχε.

Απεβίωσε στο Ανεσύ της Άνω Σαβοΐας, αφήνοντας το δουκάτο στο νεότερο αδελφό του Ερρίκο Α΄.

## Πρόγονοι



## Πηγές
*Chisholm, Hugh, ed. (1911). "Nemours, Lords and Dukes of, s.v. Charles Emmanuel". Encyclopædia Britannica. 19 (11th ed.). Cambridge University Press. p. 370.

Κατηγορία:Οίκος της Σαβοΐας
Κατηγορία:Κόμητες της Γενεύης
Ερρίκος Α΄ της Σαβοΐας-Νεμούρ

Ο **Ερρίκος Α΄** (2 Νοεμβρίου 1572 - 10 Ιουλίου 1632) από τον Οίκο της Σαβοΐας ήταν δούκας του Νεμούρ (1595-1632). Ήταν γιος του Ιακώβου δούκα του Νεμούρ και της Άννας των Έστε, κόρης του Έρκολε Β΄ δούκα της Φερράρας. Συμμετείχε στην Ένωση των Καθολικών με τους Γκιζ.

## Βιογραφία
Η μητέρα του, από τον πρώτο της γάμο με τον δούκα του Γκιζ, είχε τρεις γιους. Το 1595 απεβίωσε ο αμφιθαλής, άγαμος αδελφός του Κάρολος-Εμμανουήλ και τον διαδέχθηκε. Το 1588 απέσπασε τη μαρκιωνία του Σαλούτσο από τη Γαλλία για χάρη του εξαδέλφου του δούκα της Σαβοΐας. Οι ετεροθαλείς αδελφοί του πρίγκιπες του Γκιζ τον προέτρεψαν να συμμετάσχει στην Ένωση των Καθολικών και έγινε κυβερνήτης του Ντωφινέ στο όνομα της φατρίας αυτής. Το 1596 υποτάχθηκε στον Ερρίκο Δ΄. Όταν ήλθε σε διαπληκτισμό με το δούκα της Σαβοΐας, αποσύρθηκε στη Βουργουνδία και ενώθηκε με τους Ισπανούς στον πόλεμο εναντίον της Σαβοΐας. Μετά τη συμφωνία του 1616, απσσύρθηκε στη Γαλλική Αυλή.

Απεβίωσε το 1632 και τον διαδέχθηκαν οι τρεις γιοί του, πρώτα ο Λουδοβίκος, έπειτα ο Κάρολος-Αμεδαίος και τέλος ο Ερρίκος Β΄.
 
## Οικογένεια
Νυμφεύτηκε την Άννα της Λωρραίνης-Γκιζ δούκισσα του Ωμάλ, κόρη του Καρόλου Α΄ δούκα του Ωμάλ και είχε τέκνα:
* Λουδοβίκος Α΄ 1615-1641, δούκας του Νεμούρ.
* Κάρολος-Αμεδαίος 1624-1652, δούκας του Νεμούρ.
* Ερρίκος Β΄ 1625-1659, δούκας του Νεμούρ.

## Πρόγονοι



## Παραπομπές


## Πηγές
* Chisholm, Hugh, ed. (1911). "Nemours, Lords and Dukes of, s.v. Henry". Encyclopædia Britannica. 19 (11th ed.). Cambridge University Press. p. 370.

Κατηγορία:Οίκος της Σαβοΐας
Κατηγορία:Κόμητες της Γενεύης
Τουϊίκ

Το **Τουϊίκ **(επίσης γνωστή ως **Τουγιούκ** (, *Tuyıq*, *تۇيىق*)) είναι μια πόλη στην περιφέρεια Αλμάτι του νοτιοανατολικού Καζακστάν. Βρίσκεται σε υψόμετρο 1,938 μέτρων (6,358 πόδια).

## Παραπομπές


Κατηγορία:Πόλεις του Καζακστάν
Σφραντζής Παλαιολόγος

Ο **Σφραντζής Παλαιολόγος** ήταν Βυζαντινός αριστοκράτης και στρατιωτικός διοικητής ο οποίος δραστηριοποιήθηκε στην διάρκεια της δεκαετίας του 1330.

Μέλος της ελάσσονος αριστοκρατίας και συγκλητικός, το 1334 του υποσχέθηκε υψηλό αξίωμα και πλούσια αμοιβή από τον Αυτοκράτορα Ανδρόνικο Γ΄ Παλαιολόγο εφόσον συνελάμβανε ως αιχμάλωτο ή εξουδετέρωνε τον αποστάτη Συργιάννη Παλαιολόγο. Παρουσιάστηκε ως αποστάτης και εισήλθε εντός του σερβικού στρατοπέδου, όπου και φόνευσε τον Συργιάννη, ο οποίος είχε λιποτακτήσει στο πλευρό του Βασιλέα Στέφαν Ντούσαν. Ο φόνος του Συργιάννη έβαλε τέλος στην προέλαση του, προκάλεσε αναστάτωση εντός του σερβικού στρατού, και έθεσε τέλος στην προέλασή του στη Μακεδονία. Ως αποτέλεσμα, τον Αύγουστο του 1334, ο Βασιλέας της Σερβίας σύναψε συνθήκη ειρήνης με τον Ανδρόνικο Γ΄ και επέτρεψε στα στρατεύματα του τελευταίου να επανακτήσουν τον έλεγχο κατεληφθέντων τμημάτων της Μακεδονίας.

Ανταμείφθηκε με τον υψηλόβαθμο αυλικό τίτλο του *[[Μέγας Στρατοπεδάρχης|Μέγα Στρατοπεδάρχη]]*, τον οποίον και κατείχε έως τον θάνατό του από τύφο το 1339, ενώ ηγείτο εκστρατείας στην Ακαρνανία.

## Παραπομπές


## Πηγές
*
* 
* 

Κατηγορία:Βυζαντινοί στρατηγοί
Κατηγορία:Βυζαντινοί του 14ου αιώνα
Σφρατζης
Κατηγορία:Βυζαντινοί συγκλητικοί
Κατηγορία:Βυζαντινοί Στρατοπεδάρχες
Λουδοβίκος της Σαβοΐας-Νεμούρ

Ο **Λουδοβίκος Α' ** (1615 - 16 Σεπτεμβρίου 1641) από τον Οίκο της Σαβοΐας ήταν δούκας του Νεμούρ (1632-1641).

## Βιογραφία
Ήταν ο πρώτος γιος του Ερρίκου Α' δούκα του Νεμούρ και της Άννας της Λωρραίνης-Γκιζ, κόρης του Καρόλου Α΄ δούκα του Ωμάλ. Η μητέρα του κληρονόμησε το δουκάτο του Ωμάλ. Ο Λουδοβίκος Α', που αρχικά ήταν κόμης της Γενεύης, διαδέχθηκε τον πατέρα του το 1632, όταν εκείνος απεβίωσε, ως δούκας του Νεμούρ. Το 1638 απεβίωσε η μητέρα του και τη διαδέχθηκε ως δούκας του Ωμάλ. 

Απεβίωσε το 1641 άγαμος και τον διαδέχθηκε ο επόμενος αδελφός του Κάρολος-Αμεδαίος.

## Πρόγονοι



## Πηγές
*Chisholm, Hugh, ed. (1911). "Nemours, Lords and Dukes of, s.v. Henry". Encyclopædia Britannica. 19 (11th ed.). Cambridge University Press. p. 370.

## Πηγές


Κατηγορία:Οίκος της Σαβοΐας
Κατηγορία:Κόμητες της Γενεύης
Κατηγορία:Δούκες του Ωμάλ
Better Than Raw

**Better Than Raw** είναι ο τίτλος του όγδοου άλμπουμ του γερμανικού power metal συγκροτήματος Helloween, το οποίο κυκλοφόρησε την 14 Απριλίου του 1998 μέσω της δισκογραφικής εταιρείας Castle Communications. 

Οι ηχογραφήσεις του δίσκου πραγματοποιήθηκαν τo 1997 στο Chateau du Pape και τα Crazy Cat Studios του Αμβούργου της Γερμανίας και το Mi Sueño της Τενερίφης, με παραγωγό τον Τόμι Χάνσεν.

Αυτός ήταν ο πρώτος δίσκος του συγκροτήματος που μπήκε στο γερμανικό Top-20 μετά από δέκα χρόνια, όπως και το Top-10 στη Φινλανδία και την Ιαπωνία.

## Τραγούδια

## Θέσεις τσαρτ
***Better Than Raw*** *(άλμπουμ)*

***Επίσημη κυκλοφορία: [[14 Απριλίου]] [[1998]]***

## Μέλη των Helloween
Η σύνθεση του συγκροτήματος κατά την ηχογράφηση του "***Better Than Raw***" είχε την εξής μορφή:

* **[[Άντι Ντέρις]]** - *[[Φωνητική|φωνητικά]]*
* **[[Μίκαελ Γουάικατ]]** - *[[κιθάρα]]*
* **[[Ρόλαντ Γκράποφ]]** - *[[κιθάρα]], [[Φωνητική|φωνητικά]]*
* **Μάρκους Γκρόσκοπφ** - *[[μπάσο]]*
* **Ούλι Κους** - *[[τύμπανα]]*

;*Γκεστ συμμετοχές*
* **Τζον Έλεμπροκ** - *[[πλήκτρα]]*
* **Τόμι Χάνσεν** - *[[πλήκτρα]]*
* **Γιούτα Βάιχολντ** - *[[Φωνητική|φωνητικά]]*
* **Κριστίνα Χάνε** - *[[Φωνητική|φωνητικά]]*
* **Ραλφ Μάουρερ** - *[[Φωνητική|φωνητικά]]*

## Παραπομπές


## Πηγές
* Better Than Raw - Helloween | Songs, Reviews, Credits | AllMusic
* Helloween - Better Than Raw - Metal Storm
* Helloween - Better Than Raw - Encyclopaedia Metallum: The Metal Archives

Κατηγορία:Δισκογραφία των Helloween
Κατηγορία:Άλμπουμ του 1998
Κάρολος Αμεδαίος της Σαβοΐας-Νεμούρ

Ο **Κάρολος-Αμεδαίος** (12 Απριλίου 1624 - 30 Ιουλίου 1652) από τον Οίκο της Σαβοΐας ήταν δούκας του Νεμούρ (1641-1652). Ήταν δευτερότοκος γιος του Ερρίκου Α΄ δούκα του Νεμούρ και της Άννας της Λωρραίνης-Γκιζ, κόρης του Καρόλου Α΄ δούκα του Ωμάλ. Ήταν στρατιωτικός ηγέτης και μεγιστάνας.

## Βιογραφία
Το 1641 απεβίωσε ο μεγαλύτερος αδελφός του Λουδοβίκος Α΄ δούκας του Νεμούρ και τον διαδέχθηκε. Υπηρέτησε στο στρατό της Φλάνδρας το 1645 και το επόμενο έτος διοικούσε το ελαφρύ ιππικό στην πολιορκία του Κόρτριζκ. Το 1652 πήρε μέρος στην εξέγερση της Σφενδόνης και πολέμησε στο Μπλενώ και στο Φωμπούρ Σαιντ Αντουάν, όπου τραυματίστηκε.

Η σύζυγός του Ελισάβετ ήταν κόρη της πλούσιας κληρονόμου Φρανσουάζ της Λωρραίνης, κόρης του Φιλίππου-Εμμανουήλ δούκα του Μερκέρ.

Σε μία μονομαχία με τον αδελφό της συζύγου του Φραγκίσκο δούκα του Μπωφόρ, σκοτώθηκε το 1652. Τάφηκε στη Νοτρ Νταμ του Ανεσύ, κύρια πόλη της επαρχίας Γενεβουά, όπου ήταν κόμητες όλοι οι δούκες του Νεμούρ. Τον διαδέχθηκε ο νεότερος αδελφός του Ερρίκος Β΄.

## Οικογένεια
Το 1643 νυμφεύτηκε στο Λούβρο την *μαντμουαζέλ ντε Βαντόμ*, την Ελισάβετ των Βουρβόνων, κόρη του Καίσαρα δούκα του Βαντόμ (νοθου γιού του Ερρίκου Δ΄) και είχε τέκνα:
* Μαρία-Ιωάννα-Μπατίστη 1644-1724, γνωστή ως *μαντμουαζέλ ντε Νεμούρ*, παντρεύτηκε τον εξάδελφo της μητέρας της Κάρολο-Εμμανουήλ Β΄ δούκα της Σαβοΐας.
* Μαρία-Φραγκίσκη 1646-1683, γνωστή ως *μαντμουαζέλ ντ' Ωμάλ*, παντρεύτηκε τον Αλφόνσο ΣΤ΄ βασιλιά της Πορτογαλίας.
* Ιωσήφ 1649, Φραγκίσκος 1650, Κάρολος-Αμεδαίος 1651, απεβίωσαν νήπια.

## Πρόγονοι


## Παραπομπές


## Πηγές
*Chisholm, Hugh, ed. (1911). "Nemours, Lords and Dukes of, s.v. Charles Amadeus". Encyclopædia Britannica. 19 (11th ed.). Cambridge University Press. p. 370.
*Oresko, Robert (2004). "Maria Giovanna Battista of Savoy-Nemours (1644-1724): daughter, consort, and Regent of Savoy". In Campbell Orr, Clarissa. Queenship in Europe 1660-1815: The Role of the Consort. Cambridge University Press. pp. 16–55. ISBN 0-521-81422-7.

Κατηγορία:Οίκος της Σαβοΐας
Κατηγορία:Κόμητες της Γενεύης
Κατηγορία:Δούκες του Ωμάλ
Νεμπογκοβίνε

Το **Νεμπογκοβίνε **() είναι ένα χωριό στο δήμο Βίσεγκραντ στη Βοσνία και Ερζεγοβίνη. Βρίσκεται στο νοτιοανατολικό μέρος της χώρας.

## Παραπομπές


Κατηγορία:Πόλεις της Βοσνίας και Ερζεγοβίνης
Ερρίκος Β΄ της Σαβοΐας-Νεμούρ

Ο **Ερρίκος Β' ** (7 Νοεμβρίου 1625 - 4 Ιανουαρίου 1659) από τον Οίκο της Σαβοΐας ήταν δούκας του Νεμούρ (1652-1659). Ήταν τριτότοκος γιος του Ερρίκου Α' δούκα του Νεμούρ και της Άννας της Λωρραίνης, κόρης του Καρόλου Α΄ δούκα του Ωμάλ. Ήταν ο τελευταίος του κλάδου Σαβοΐας-Νεμούρ.

## Βιογραφία
Ως τρίτος γιος ακολούθησε εκκλησιαστική σταδιοδρομία· το 1651 έγινε αρχιεπίσκοπος της Ρενς. Το 1632 απεβίωσε ο πατέρας του και τον διαδέχθηκε ο πρώτος αδελφός του Λουδοβίκος Α' που όμως απεβίωσε το 1641 άγαμος και τον διαδέχθηκε ο επόμενος αδελφός Κάρολος-Αμεδαίος. Όταν και αυτός απεβίωσε το 1652 χωρίς άρρενα τέκνα, ο Ερρίκος Β' εγκατέλειψε τους ιερατικούς όρκους του και ανέλαβε 7ος δούκας του Νεμούρ και κόμης της Γενεύης. 

Απεβίωσε χωρίς απογόνους και το δουκάτο επέστρεψε στο Στέμμα. Την κομητεία της Γενεύης την κληρονόμησε η ανιψιά του Μαρία-Ιωάννα-Βαπτιστή, σύζυγος του Καρόλου-Εμμανουήλ δούκα της Σαβοΐας.

## Οικογένεια
Το 1657 νυμφεύτηκε τη Μαρία των Βαλουά-Λονζβίλ, κόρη του Ερρίκου Β΄ δούκα του Λονζβίλ· δεν απέκτησαν απογόνους.

## Πρόγονοι


## Πηγές
*Oresko, Robert (2004). "Maria Giovanna Battista of Savoy-Nemours (1644-1724): daughter, consort, and Regent of Savoy". In Campbell Orr, Clarissa. Queenship in Europe 1660-1815: The Role of the Consort. Cambridge University Press. pp. 16–55. ISBN 0-521-81422-7.

## Αναφορές


Κατηγορία:Οίκος της Σαβοΐας
Κατηγορία:Κόμητες της Γενεύης
Μονή Αβγασίδας

Η **Μονή Αβγασίδας** βρισκόταν στην επαρχία Αμμοχώστου της Κύπρου. Κατεδαφίστηκε με διαταγή του Tούρκου στρατιωτικού διοικητή της περιοχής, σχεδόν αμέσως μετά την κατάληψη της περιοχής από τα τουρκικά στρατεύματα το 1974.

## Τοποθεσία
Η **Μονή Αβγασίδας** βρίσκόταν ένα μίλι από το τουρκικό χωριό Σανταλάρι και ανατολικά της Περιστερωνοπηγής της επαρχίας Αμμοχώστου.

## Αρχιτεκτονική
Η μονή της Παναγίας της Αβγασίδας αποτελούνταν από το καθολικό, δηλαδή τον κεντρικό ναό (νότιο κλίτος 12ος αιώνας, βόρειο κλίτος 15ος αιώνας) και από δύο παρακείμενα μοναστηριακά κτίσματα, ένα βόρεια (15ος αιώνας) και ένα άλλο ανατολικά (18ος αιώνας). Η πρώτη γραπτή αναφορά για τον ναό γίνεται σε ιταλική περιγραφή της Κύπρου, του τέλους του 15ου αιώνα. Οι Γοτθικές αρχιτεκτονικές επιρροές είναι εμφανείς στις πόρτες του ναού. Το εικονοστάσιο τοποθετέιται τον 17ο αι. και φέρει εικόνες του 18ου αι.  Στον βόρειο τοίχο του ναού βρίσκεται ανάγλυφη μεσαιωνική ταφική πλάκα με άντρα φέροντα δερμάτινο κλειστό ένδυμα μακρύ παντελόνο και πύλο στο κεφάλι. Επίσης υπάρχει επιγραφή αφιερωμένη σε κάποιον Γεώργιο χρονολογημένη στα 1482.
Ο ναός είναι δίκλητος λόγω συνύπαρξης καθολικών και υποτελών ορθοδόξων, ενώ το νότιο κλίτος, το οποιο ανήκε στους ορθοδόξους  ήταν το πιο μεγάλο είχε τρούλλλο.

## Η αρχική βυζαντινή μονή
Στη θέση του  ναού πρέπει να βρισκόταν βυζαντινό μοναστήρι, αφιερωμένο πιθανώς στον ΄΄Αγιο Ιλαρίωνα. Τεκμήρια αυτού του μοναστηριού αποτελούν οι μαρμάρινοι κίονες οι οποίοι στηρίζουν τα δύο κλήτοι και βάσεις, επίκρανα και πεσμένοι κίονες. Στην αρχική αυτή βυζαντινή μονή ανήκε η περιοχή Αγρίδια ή Αγροί.

## Στην φραγκοκρατία
Κατά τη φραγκοκρατία το όνομα της Μονής παραφθάρθηκε σε Santalaris και περιήλθε σε κάποιον Γάλλο φεουδάρχη μαζί με την κτηματική της περιουσία.
## Η καταστροφή της
Το 1968 το Τμήμα Αρχαιοτήτων της Κυπριακής Δημοκρατίας ανέλαβε την συντήρηση των δυο κοντινών  μοναστηριακών κτισμάτων, που βρίσκονταν σε κακή κατάσταση. Σχετικά διατηρημένο, χάρη στη συντήρηση που έγινε το 1968, παραμένει ακόμα και σήμερα το σε σχήμα Γ βόρεια ευρισκόμενο μοναστηριακό κτίσμα με τις τοξωτές καμάρες. Σχεδόν αμέσως μετά την κατάληψη της περιοχής από τα τουρκικά στρατεύματα το 1974, κατεδαφίστηκε με διαταγή του Tούρκου στρατιωτικού διοικητή της περιοχής για λόγους εκδίκησης για  τον σφαγιασμό  106 Τουρκοκύπριων γυναικόπαιδων από τα χωριά Σανταλάρης, Αλόα και Μάραθα, από Περιστερωνοπηγιώτες μέλη της ΕΟΚΑ Β’, στις 14 Αυγούστου 1974, ημέρα έναρξης της δεύτερης φάσης της τουρκικής εισβολής και λίγες ώρες πριν την κατάληψη της περιοχής.

## Παραπομπές


## Πηγές
*Κώστας Κύρρης, «Αβγασίδας Μονή», Θρησκευτική και Ηθική Εγκυκλοπαίδεια, τομ.1 (1963), στ.33-34
*Μονή της Παναγίας στην Αυγασίδα: νέα στοιχεία για την καταστροφή της http://www.archaiologia.gr/blog/2014/06/26/%CE%BC%CE%BF%CE%BD%CE%AE-%CF%84%CE%B7%CF%82-%CF%80%CE%B1%CE%BD%CE%B1%CE%B3%CE%AF%CE%B1%CF%82-%CF%83%CF%84%CE%B7%CE%BD-%CE%B1%CF%85%CE%B3%CE%B1%CF%83%CE%AF%CE%B4%CE%B1-%CE%BD%CE%AD%CE%B1-%CF%83%CF%84/

Κατηγορία:Αρχαιολογικοί τόποι στην Κύπρο
Κατηγορία:Επαρχία Αμμοχώστου
Κατηγορία:Μεσαιωνική ιστορία της Κύπρου
Κατηγορία:Μοναστήρια στην Κύπρο
Κατάλογος έργων του Wallraf-Richartz-Museum

Η σελίδα αυτή περιέχει εικονογραφημένο κατάλογο έργων του Wallraf-Richartz-Museum της Κολωνίας.

## Φλαμανδική ζωγραφική

## Ολλανδική ζωγραφική

## Γερμανική ζωγραφική

## Ελβετική και νορβηγική ζωγραφική

## Ιταλική και ισπανική ζωγραφική

## Γαλλική ζωγραφική

Κατηγορία:Κατάλογοι έργων τέχνης ανά μουσείο
Metal Jukebox

**Metal Jukebox** είναι ο τίτλος του άλμπουμ διασκευών του γερμανικού power metal συγκροτήματος Helloween, το οποίο κυκλοφόρησε στις 9 Νοεμβρίου του 1999 μέσω της δισκογραφικής εταιρείας Castle Communications. 

Ο δίσκος ηχογραφήθηκε το 1999 στα Fixitinthemix και Crazy Cat Studio του Αμβούργου και το Mi Sueno Studio της Τενερίφης, με παραγωγούς τα ίδια τα μέλη του συγκροτήματος.

Στο άλμπουμ συμπεριλήφθηκαν διασκευές σε κομμάτια των Scorpions, Jethro Tull, The Beatles, Cream, κ.α., ενώ στην ειδική ιαπωνική έκδοση συμπεριλήφθηκε το κομμάτι "*[[Rat Bat Blue]]*" των Deep Purple.

Στην Ιαπωνία ο δίσκος σκαρφάλωσε στο # 28 του καταλόγου επιτυχιών πουλώντας περισσότερα από 23.000 αντίτυπα, ενώ στην πατρίδα του συγκροτήματος μπήκε στο Top-50.

## Τραγούδια

## Θέσεις τσαρτ
***Metal Jukebox*** *(άλμπουμ)*

***Επίσημη κυκλοφορία: [[9 Νοεμβρίου]] [[1999]]***

## Μέλη των Helloween
Η σύνθεση του συγκροτήματος κατά την ηχογράφηση του "***Metal Jukebox***" είχε την εξής μορφή:

* **[[Άντι Ντέρις]]** - *[[Φωνητική|φωνητικά]]*
* **[[Μίκαελ Γουάικατ]]** - *[[κιθάρα]]*
* **[[Ρόλαντ Γκράποφ]]** - *[[κιθάρα]], [[Φωνητική|φωνητικά]]*
* **Μάρκους Γκρόσκοπφ** - *[[μπάσο]]*
* **Ούλι Κους** - *[[τύμπανα]]*

;*Γκεστ συμμετοχές*
* **Τζον Έλεμπροκ** - *[[πλήκτρα]]*
* **Ρενέ Μέρκελμπαχ** - *[[πλήκτρα]]*

## Παραπομπές


## Πηγές
* Metal Jukebox - Helloween | Songs, Reviews, Credits | AllMusic
* Helloween - Metal Jukebox - Metal Storm
* Helloween - Metal Jukebox - Encyclopaedia Metallum: The Metal Archives

Κατηγορία:Δισκογραφία των Helloween
Κατηγορία:Άλμπουμ του 1999
Σαλβατόρε Φερραγκάμο (αποσαφήνιση)

Το ονοματεπώνυμο **Σαλβατόρε Φερραγκάμο** μπορεί να αφορά κάποιο από τα παρακάτω λήμματα:

* Salvatore Ferragamo (εταιρεία). Ιταλικός οίκος πολυτελών ειδών, κυρίως γυναικείας υπόδησης.
* Σαλβατόρε Φερραγκάμο (1898–1960). Ιταλός σχεδιαστής παπουτσιών, ιδρυτής της εταιρείας μόδας *Salvatore Ferragamo*.

Κατηγορία:Ιταλοί σχεδιαστές μόδας
Biopunk

Το **biopunk** είναι υποείδος της επιστημονικής φαντασίας, όπου επικεντρώνεται στη βιοτεχνολογία. Το υποείδος προήλθε από το cyberpunk, με τη διαφορά ότι εστιάζει περισσότερο στις επιπτώσεις της βιοτεχνολογίας, παρά στην τεχνολογία πληροφοριών.  Tο biopunk ασχολείται με τη συνθετική βιολογία. Χαρακτηριστικά του biopunk είναι η ενασχόλησή του με *bio-hackers*, με τη βιοτεχνολογία των μεγάλων επιχειρήσεων, καθώς και τις καταπιεστικές κυβερνήσεις, αυτές που χειραγωγούν. Τα έργα που εμπεριέχουν στοιχεία biopunk, μοιάζουν με αυτά των cyberpunk, διατηρώντας μία σκοτεινή ατμόσφαιρα, και εξετάζουν τη σκοτεινή πλευρά της γενετικής μηχανικής.

Ένα από τα πρώτα  μυθιστορήματα που περιείχαν στοιχεία biopunk ήταν ο *[[Νευρομάντης]]* του Γουίλιαμ Γκίμπσον, το οποίο κυκλοφόρησε το 1984, ένα από τα πρώτα cyberpunk βιβλία. Μερικά από τα πιο γνωστά έργα ή δουλειές στηριζόμενες στο biopunk είναι οι ταινίες *[[Blade Runner]]* (1982) και η σειρά ταινιών *[[Resident Evil (σειρά ταινιών)|Resident Evil]]*, τo μυθιστόρημα *Ribofank*, η τηλεοπτική σειρά *[[Orphan Black]]*, καθώς και οι σειρές βιντεοπαιχνιδιών: *[[BioShock]]* και *[[Resident Evil]]*.

## Παραπομπές

## Εξωτερικοί σύνδεσμοι
* Hackteria.org
*''Biopunk'' 
* ''Genome liberation''  
* Ribopunk

*
Κατηγορία:Βιοπληροφορική
Κατηγορία:Βιοτεχνολογία
Κατηγορία:Μοριακή γενετική
Κατηγορία:Μεταμοντερνισμός
Κατηγορία:Βιολογία συστημάτων
Κατηγορία:Κοινωνικά κινήματα
Κατηγορία:Υποκουλτούρες
Κατηγορία:Τρανσουμανισμός
Κατηγορία:Βιολογία και πολιτισμός
Ερζεγοβίνη

Η **Ερζεγοβίνη** είναι η νότια περιοχή της Βοσνίας-Ερζεγοβίνης. Ενώ δεν υπάρχουν επίσημα σύνορα με την περιοχή  της Βοσνίας, είναι γενικά αποδεκτό ότι τα άτυπα σύνορα της περιοχής είναι νοτιοδυτικά η Κροατία, το Μαυροβούνιο προς τα ανατολικά, το όρος Μάγκλιτς στα βορειοανατολικά, και το όρος Ιβάν προς τα βόρεια. Η έκταση της περιοχής είναι 11.419 τ.χλμ., ή περίπου το 22% της συνολικής έκτασης της Βοσνίας-Ερζεγοβίνης.

Το όνομα Ερζεγοβίνη (Herzegovina) σημαίνει «Η γη του Δούκα», αναφερόμενη στο μεσαιωνικό δουκάτο του Στεπάν Βούκσιτς Κόσατσα, ο οποίος πήρε τον τίτλο *Herceg* (Δούκας) του Αγίου Σάββα. Η ονομασία *Herceg* προέρχεται από το γερμανικό τίτλο *Herzog*.

## Σημαίες

File:Flag of the Duchy of Herzegovina.svg|Η σημαία των εδαφών της Ερζεγοβίνης, (1600-1620) υπό τον Οίκο Κόσατσα.
File:Western Herzegovina 1760 flag.svg| Η σημαία του Βιλαετίου της Ερζεγοβίνης (1833–1851).
File:Flag of Herzegovina (1878-1918).svg|Η σημαία της Ερζεγοβίνης την περίοδο που ήταν επαρχία της Αυστροουγγαρίας.
File:Flag of the Croatian Republic of Herzeg-Bosnia.svg|Η σημαία του καντονίου της Δυτικής Ερζεγοβίνης.
File:Flag of Herzegovina-Neretva.svg|Η σημαία του καντονίου Ερζεγοβίνη-Νερέτβα.


## Εξωτερικοί σύνδεσμοι
* 

Κατηγορία:Γεωγραφία της Βοσνίας και Ερζεγοβίνης
Μιλτιάδης Μάλαινος

Ο **Μιλτιάδης Μάλαινος** (1887 - 1959) ήταν δικηγόρος, βουλευτής, δημοσιογράφος και συγγραφέας. 

Γεννήθηκε το 1887 στον Άγιο Βλάση Τριχωνίδας. 

Επιδόθηκε στη δημοσιογραφία. Εργάσθηκε στις εφημερίδες "Εφημερίδα", "Ακρόπολη", "Αθηναϊκή", "Βραδυνή", "Καθημερινή", "Πρωτεύουσα", "Ελληνικός Ταχυδρόμος", "Νέα Χρονικά".

Στις εκλογές του Ιανουαρίου 1936 εκλέχθηκε Βουλευτής.

Τον Ιούλιο του ιδίου έτους διέβλεψε τις δικτατορικές διαθέσεις του Ιωάννη Μεταξά, ήλθε σε ανοικτή ρήξη μαζί του και αποσκίρτησε. Του προτάθηκε αργότερα το Υπουργείο Δικαιοσύνης. Συνεπής στις αρχές του, αρνήθηκε την προσφορά.

## Έργα
*"Η 4η Αυγούστου, πως και διατί επεβλήθη η δικτατορία του Ιωάννου Μεταξά"
*"Οι δύο δρόμοι"
*"Η Μικρασιατική καταστροφή"
*"Τα τραγικά ημερονύκτια"
*"Σελίδες ελληνικής ιστορίας"
*"Η Επανάσταση του 1909"
*"Αλέξανδρος, Ο Βασιλεύς με το ακάνθινο στέμμα"
*"Το σημειωματάριο του Βλάση Ρούμελη" (τόμοι 3)



Κατηγορία:Έλληνες δικηγόροι του 19ου αιώνα
Κατηγορία:Έλληνες βουλευτές
Κατηγορία:Έλληνες δημοσιογράφοι του 19ου αιώνα
Κατηγορία:Έλληνες συγγραφείς του 20ού αιώνα
Space Oddity

Το ***Space Oddity*** είναι τραγούδι, που γράφτηκε και ηχογραφήθηκε από τον Ντέιβιντ Μπόουι, το 1969, και συμπεριλήφθηκε στον δίσκο του *[[David Bowie (άλμπουμ, 1969)|David Bowie]]*. Την ίδια χρονιά και συγκεκριμένα στις 11 Ιουλίου του 1969, κυκλοφόρησε και ως single, το οποίο μπήκε σε πολλά charts ανά τον κόσμο, φτάνοντας και το νούμερο σε μερικά εξ αυτών όπως στα βρετανικά charts και στα γαλλικά, ενώ μπήκε και στην πρώτη πεντάδα των ιρλανδικών, των ολλανδικών και των αμερικανικών *Hot Rock Songs*. Στο Billboard Hot 100 έφτασε έως το νούμερο 15.

Πρόκειται για ένα από τα πιο γνωστά και χαρακτηριστικά του καλλιτέχνη, καθώς και ένα από τα τέσσερα κομμάτια που εισήχθησαν στο Rock and Roll Hall of Fame. Οι στίχοι του κομματιού επικεντρώνονται σε έναν φανταστικό αστροναύτη, τον Major Tom. Το κομμάτι κυκλοφόρησε σε μία περίοδο που υπήρχε αυξημένο ενδιαφέρον για το διάστημα καθώς την ίδια περίοδο θα εκτοξευόταν το Apollo 11. Σε κατοπινά τραγούδια ο Μπάουι χρησιμοποιεί ξανά αυτόν τον φανταστικό χαρακτήρα του ("Ashes to Ashes", "Hallo Spaceboy" και "Blackstar"). Είναι το πρώτο νούμερο 1 του Μπάουι, στα βρετανικά charts.

Πέρα από την αρχή του επιτυχία το κομμάτι έχει μπει άλλες δύο φορές σε charts. Το 2013, ένας Καναδός αστροναύτης, ο Κρις Χάντφιλντ, το διασκεύασε, ενώ βρισκόταν στον Διεθνή Διαστημικό Σταθμό, επαναφέροντάς το ξανά στη δημοτικότητα, ενώ παράλληλα έγινε το πρώτο μουσικό βίντεο που, πραγματικά, γυρίστηκε στο διάστημα. Τον Ιανουάριο του 2016, το τραγούδι επανήλθε στα charts, αυτή τη φορά λόγω του θανάτου του Ντέιβιντ Μπάουι, φτάνοντας το νούμερο 1 στη Γαλλία, πράγμα που συνέβη πρώτη φορά για κομμάτι του Μπάουι. Στο iTunes, στις 12 Ιανουαρίου του 2016, ήταν στο νούμερο 3.

## Παραπομπές

## Εξωτερικοί σύνδεσμοι
* Was "Major Tom" the astronaut a real person? from *[[The Straight Dope]]*
* Video from ''Love you Till Tuesday'' featuring the pre-single version of the song
* Video from German music TV show ''MusicLaden'' recorded in 1969. Single version of the song
* The video of Astronaut Chris Hadfield's version of the song

Κατηγορία:Τραγούδια του 1969
Κατηγορία:Τραγούδια του Ντέιβιντ Μπάουι
Κατηγορία:Singles του 1969
Κατηγορία:Singles του 1973
Κατηγορία:Singles του 1975
Κατηγορία:Singles της RCA Records
Κατηγορία:Singles της Philips Records
Κατηγορία:Singles της Mercury Records
The Man Who Sold the World (τραγούδι)

To ***The Man Who Sold the World*** είναι ένα τραγούδι, που γράφτηκε και ηχογραφήθηκε από τον Ντέιβιντ Μπόουι, το 1970, και συμπεριλήφθηκε στον δίσκο του *[[The Man Who Sold the World (άλμπουμ)|The Man Who Sold the World]]*. Το τραγούδι δεν κυκλοφόρησε αρχικά σε single, από τον Μπόουι. Έγινε, επίσης, ιδιαιτέρως γνωστό μέσω των διασκευών που υπέστη, με πρώτη της Lulu και αργότερα των Nirvana. Η διασκευή της Lulu έφτασε στο νούμερο 3 των βρετανικών charts, μπαίνοντας παράλληλα και σε άλλα, ενώ η διασκευή των Nirvana έφτασε στο νούμερο 1 των πολωνικών charts, ενώ παράλληλα μπήκε και σε διάφορες κατηγορίες τou *[[Billboard]]*. Κατά τ' άλλα έχει διασκευαστεί από πολλά συγκροτήματα και καλλιτέχνες, όπως για παράδειγμα από τον Μάικλ Στάιπ των REM.

## Παραπομπές


## Εξωτερικοί σύνδεσμοι
*

Κατηγορία:Τραγούδια του 1970
Κατηγορία:Τραγούδια του Ντέιβιντ Μπάουι
Κατηγορία:Singles του 1974
Κατηγορία:Τραγούδια των Nirvana
Αγαθάγγελος Τσιριπίδης

Ο **Αγαθάγγελος Τσιριπίδης** είναι Έλληνας πυγμάχος που αγωνίστηκε εκπροσωπώντας την Ελλάδα από το 1990 μέχρι το 1996. 
Γεννήθηκε στην Τιφλίδα της Γεωργίας στις 4 Μαΐου 1963. Σε ηλικία 14 ετών ξεκίνησε να ασχολείται με την πυγμαχία. Αγωνίστηκε για τη Σοβιετική Ένωση. Έχει κερδίσει πολλούς αγώνες και διεθνή τουρνουά υπό τη σημαία της πρώην Σοβιετικής Ένωσης. Τιμήθηκε για τις διακρίσεις του με τον τίτλο «Μάστερ Αθλητισμού της Ε.Σ.Σ.Δ.» έναν από τους σημαντικότερους αθλητικούς τίτλους της Σοβιετικής Ένωσης.

## Άφιξη στην Ελλάδα
Το έτος 1990 ο Αγαθάγγελος Τσιριπίδης φτάνει στην Ελλάδα. Αγωνίστηκε με τα χρώματα της ΑΕ Ποντίων Θεσσαλονίκης την οποία εκπροσωπεί μέχρι και σήμερα.

## Τίτλοι και διακρίσεις στην Ελλάδα

* Χρυσό μετάλλιο Μεσογειακών αγώνων πυγμαχίας 1991
* Χρυσά μετάλλια Πανελληνίων αγώνων πυγμαχίας 1991, 1992,1993,1994,1995,1996
* Χάλκινο μετάλλιο Ολυμπιακού τουρνουά στην Τσεχοσλοβακία 1991
* 5η θέση στο Παγκόσμιο Πρωτάθλημα στην Αυστραλία 1991
* Χάλκινο μετάλλιο στο Γενικό Προολυπμπιακό τουρνουά στη Βαρκελώνη της Ισπανίας 1992
* Χάλκινο μετάλλιο στο Ολυμπιακό τουρνουά της Βουλγαρίας 1993
* Αργυρό μετάλλιο στο Ολυμπιακό τουρνουά στη Βενετία της Ιταλίας 1993
* Αργυρό μετάλλιο Μεσογειακών στη Γαλλία 1993
* 4ος στη Παγκόσμια κατάταξη το 1993
* Χρυσό κύπελλο Ακρόπολις 1993
* 5ος στο Πανευρωπαϊκό Πρωτάθλημα στην Προύσα της Τουρκιάς 1993
* 5ος στο Πανευρωπαϊκό Πρωτάθλημα στη Δανία 1996
* Χρυσό κύπελλο Ακρόπολις 1996
* Συμμετοχή στην 100η επέτειο Ολυμπιακών Αγώνων της Ατλάντα των ΗΠΑ 1996

## Απόσυρση από την αθλητική καριέρα
Κατά το έτος 1996 αποσύρεται από την αθλητική καριέρα. Από το 2000 μέχρι σήμερα είναι προπονητής στην ΑΕ Ποντίων Θεσσαλονίκης. Τα έτη 2007 μέχρι το 2010 διετέλεσε ως Ομοσπονδιακός προπονητής της πυγμαχίας.

## Οικογενειακή κατάσταση
Είναι παντρεμένος και πατέρας δυο παιδιών.

## Παραπομπές

*Youtube
*Το αγωνιστικό«WHO IS WHO» των Ελλήνων Οlympians της πυγμαχίας
*Στην Ατλάντα ο Τσιριπίδης
*ΤΣΙΡΙΠΙΔΗΣ ΆΓΓΕΛΟΣ ΕΛΛΗΝΙΚΗ ΟΜΟΣΠΟΝΔΙΑ ΠΥΓΜΑΧΙΑΣ
*Agathangelos Tsiripidis 
*σαν σήμερα, 4 Μαίου
*ΕΛΛΗΝΕΣ ΠΥΓΜΑΧΟΙ ΣΤΟΥΣ ΟΛΥΜΠΙΑΚΟΥΣ ΑΓΩΝΕΣ
*''MAXHTIKA AΘΛΗΜΑΤΑ''

Κατηγορία:Έλληνες ομογενείς αθλητές
Κατηγορία:Έλληνες πυγμάχοι
Queen of Hearts (αποσαφήνιση)

Ο τίτλος **Queen of Hearts** μπορεί να σχετίζεται με τα παρακάτω λήμματα:

* Queen of Hearts (τραγούδι, Χανκ ΝτεΒίτο). Τραγούδι της κάντρι-ποπ μουσικής, του Hank DeVito (1979).
* Queen of Hearts (τραγούδι, Fucked Up). Τραγούδι του καναδικού χάρντκορ συγκροτήματος Fucked Up (2011).
The Man Who Sold the World (αποσαφήνιση)

Ο τίτλος **The Man Who Sold the World** μπορεί να σχετίζεται με τα παρακάτω λήμματα:

* The Man Who Sold the World (άλμπουμ). Το τρίτο άλμπουμ του Άγγλου καλλιτέχνη της ροκ μουσικής Ντέιβιντ Μπάουι (1970).
* The Man Who Sold the World (τραγούδι). Τραγούδι από το ομώνυμο, τρίτο άλμπουμ του Ντέιβιντ Μπάουι.
Rebel Rebel

To ***Rebel Rebel*** είναι ένα τραγούδι, που γράφτηκε και ηχογραφήθηκε από τον Ντέιβιντ Μπάουι το 1974 και συμπεριλήφθηκε στον δίσκο του *[[Diamond Dogs]]*. Θεωρείται ένα από τα κορυφαία τραγούδια του δημιουργού, καθώς και το περισσότερο διασκευασμένο του. Την ίδια χρονιά κυκλοφόρησε και ως single, το οποίο έφτασε την πρώτη δεκάδα των φινλανδικών, των ιρλανδικών, των νορβηγικών και των βρετανικών charts. Στα αμερικανικά Billboard Hot 100 έφτασε στο νούμερο 64. 

## Παραπομπές


## Αναφορές
*Pegg, Nicholas, *The Complete David Bowie*, Reynolds & Hearn Ltd, 2000, ISBN 1-903111-14-5

## Εξωτερικοί σύνδεσμοι
*Rebel Rebel  στο MetroLyrics.com

Κατηγορία:Τραγούδια του 1974
Κατηγορία:Τραγούδια του Ντέιβιντ Μπάουι
Κατηγορία:Singles του 1974
Κατηγορία:Singles του 1994
Κατηγορία:Glam rock
Κατηγορία:Proto-punk
Κατηγορία:Singles της RCA Records
Ντζε

Το **Ντζε **(Ђ&#x20;ђ. η πλάγια γραφή: *Ђ*&#x20;*ђ*) είναι ένα γράμμα στο Κυριλλικό αλφάβητο.

Το Ντζε είναι το έκτο γράμμα του σερβικού κυριλλικού αλφαβήτου, και χρησιμοποιείται στα Σερβοκροατικά για να δηλώσει τον ήχο .

Το Ντζε αντιστοιχεί στο λατινικό γράμμα D με γραμμή (Đ đ) στο γράμμα Γκατζ του λατινικού Σερβοκροατικού αλφαβητικού και μεταγράφεται έτσι. Χωρίς την γραμμή, μεταγράφεται ως .

## Ιστορία
Το γράμμα κατασκευάστηκε από αίτημα του Βουκ Στεφάνοβιτς Κάρατζιτς. Υπήρχαν αρκετές προτάσεις για το σχήμα του γράμματος (μία από τον Πάβλε Σολάριτς και άλλη μία από τον Γκλιγκόριτζε Γκέρσιτς), ωστόσο χρησιμοποιείται η έκδοση του Λούκιγιαν Μουσίτσκι. Σχεδιάστηκε από την τροποποίηση του γράμματος Ћ, αναβίωση του παλιού κυριλλικού γράμματος Ντζερβ (Ꙉ). Το νέο γράμμα υιοθετήθηκε από το λεξικό του Κάρατζιτς το 1818 και και από έχει διαδεδομένη χρήση.

## Σχετικά γράμματα και άλλοι παρόμοιοι χαρακτήρες
* Ћ ћ: Κυριλλικό γράμμα Τσε
* Ѓ ѓ: Κυριλλικό γράμμα Γκτζε
* Đ đ: Λατινικό γράμμα D με γραμμή
* J: λατινικό γράμμα J
* Ꙉ ꙉ: Παλιό κυριλλικό γράμμα Ντζερβ

## Παραπομπές


Κατηγορία:Κυριλλικό αλφάβητο
Τενγκεμπίν

Το **Τενγκεμπίν **(επίσης, **Τανγκεμπίν **και **Τανγκγιαμπίν**) είναι ένα χωριό της επαρχίας Λερίκ του νοτιοανατολικού Αζερμπαϊτζάν. Το χωριό αποτελεί μέρος του δήμου Ανζολού.

## Παραπομπές

* 

Κατηγορία:Κατοικημένες περιοχές στην Επαρχία Λερίκ
Έντουαρντ Πίγκοτ

Ο **Έντουαρντ Πίγκοτ** (*Edward Pigott*, 1753&ndash;1825) ήταν Άγγλος ερασιτέχνης αστρονόμος.

## Βιογραφικά στοιχεία
Ο Έντουαρντ ήταν γιος του αστρονόμου Ναθάνιελ Πίγκοτ και οι έρευνές του επικεντρώθηκαν στις παρατηρήσεις μεταβλητών αστέρων. Πήγε σχολείο στη Γαλλία, καθώς η μητέρα του ήταν από την πόλη Λουβέν του Βελγιου, και η οικογένεια μετακόμισε στην Υόρκη το 1781. Εκεί έγιναν φίλοι με τον γείτονά του Τζων Γκούντρικ, παρά τη σημαντική διαφορά ηλικίας τους, καθώς ήταν και μακρινά εξαδέλφια, μέχρι τον πρόωρο θάνατο του τελευταίου το 1786, σε ηλικία 21 ετών.

Το 1784 ο Πίγκοτ ανακοίνωσε στη Βασιλική Εταιρεία την ανακάλυψη ενός νέου μεταβλητού αστέρα (την εποχή εκείνη οι γνωστοί μεταβλητοί ήταν λιγότεροι από δέκα). Αυτός ο αστέρας ήταν ο Ήτα Αετού, τον οποίο είχε ταυτοποιήσει το προηγούμενο έτος. Ο Πίγκοτ αλληλογραφούσε με κορυφαίους αστρονόμους της εποχής του, όπως ήταν οι Ουίλιαμ Χέρσελ και Νέβιλ Μάσκελαϋν.

Το 1796 ο Πίγκοτ μετακόμισε στο Μπαθ. Τα σημειωματάριά του σώζονται στα αρχεία της πόλεως της Υόρκης.

## Ονομάσθηκαν προς τιμή του
* Ο αστεροειδής **10220 Πίγκοτ** (και προς τιμή του πατέρα του), που ανακαλύφθηκε το 1997 από τον Ρόυ Τάκερ στο ιδιωτικό του αστεροσκοπείο στο Τούσον της Αριζόνα, αστεροσκοπείο το οποίο φέρει επίσης το όνομα «Γκούντρικ-Πίγκοτ», προς τιμή του Πίγκοτ και του φίλου του.

## Παραπομπές


## Εξωτερικοί σύνδεσμοι
* L.M. French: «John Goodricke, Edward Pigott, and Their Study of Variable Stars»

Κατηγορία:Άγγλοι αστρονόμοι
Ανζολού

Το **Ανζολού **(επίσης, **Ανζοβλού **και **Ανζολί**) αποτελεί χωριό και δήμο της επαρχίας Λερίκ του νοτιοανατολικού Αζερμπαϊτζάν. Έχει πληθυσμό 395 κατοίκων. Ο δήμος αποτελείται από τα χωριά Ανζολού και Τενγκεμπίν.

## Παραπομπές

* 

Κατηγορία:Κατοικημένες περιοχές στην Επαρχία Λερίκ
Κατηγορία:Χωριά του Αζερμπαϊτζάν
Χίντα (Δημοκρατία του Κονγκό)

Το **Χίντα **είναι μικρή πόλη στην νοτιοδυτική Δημοκρατία του Κονγκό. Ήταν η έδρα του διαμερίσματος Κουϊλού, μέχρι την αντικατάστασή της από την Λοάνγκο. Έχει πληθυσμό 32.995 κατοίκων στην απογραφή του 2007, και έχει υψόμετρο 34 μέτρων (112 πόδια). 

## Μεταφορών
Εξυπηρετείται από έναν σταθμό στον σιδηροδρόμο Κονγκό-Ωκεανού. 

## Παραπομπές

Κατηγορία:Πόλεις της Δημοκρατίας του Κονγκό
Μπιριντσί Τικαγιάνι

Το **Μπιριντσί Τικαγιάνι** είναι ένα χωριό και δήμος της επαρχίας Μασάλλι του νοτιοανατολικού Αζερμπαϊτζάν. Έχει πληθυσμό 290 κατοίκων.

## Εξωτερικοί σύνδεσμοι
* 

Κατηγορία:Κατοικημένες περιοχές στην Επαρχία Μασάλλι
Κατηγορία:Χωριά του Αζερμπαϊτζάν
Σιρινσού

Το **Σιρινσού **είναι ένα χωριό στο δήμοΛιμάν της επαρχίας Λανκαράν του Αζερμπαϊτζάν. Βρίσκεται στο νοτιοανατολικό μέρος της χώρας.

## Παραπομπές

Κατηγορία:Κατοικημένες περιοχές στην Επαρχία Λανκαράν
Snap Inc.

Το **Snap Inc.** είναι μία Αμερικάνικη πολυεθνική τεχνολογική και εταιρία μέσων κοινωνικής δικτύωσης , ιδρύθηκε στις 16 Σεπτεμβρίου, του 2011 απο τον Evan Spiegel και Bobby Murphy, εδρεύει στο Βένις (Λος Άντζελες) των ΗΠΑ. Τα προϊόντα της περιλαμβάνουν το Snapchat και το Spectacles. Αρχικά ονομάστηκε **Snapchat Inc.** κατά την έναρξη της, αλλά μετονομάστηκε στις 24 Σεπτεμβρίου, 2016, σε Snap Inc. προκειμένου να συμπεριληφθούν τα προϊόντα της Spectacles κάτω από μία μόνο εταιρεία.

## Παραπομπές


Κατηγορία:Ιστοσελίδες κοινωνικής δικτύωσης
Σαμπούκος

μικρογραφία | Καρποί σαμπούκου
Ο **σαμπούκος** (**sambucus nigra**) είναι φυτό σε μορφή θάμνου ή δέντρου και μπορεί να φτάσει έως το ύψος των 6 μέτρων . Απαντάται και στην Ελλάδα ως αυτοφυές σε υγρές δασώδεις περιοχές.

## Ονομασία
Το φυτό  είναι γνωστό από την αρχαιότητα για τις φαρμακευτικές του ιδιότητες. Το συναντούμε με το όνομα " **Ακτέα** ή **Ακταία** " στα έργα περί φυτών του αρχαίου φιλοσόφου Θεόφραστου και κατόπιν με το όνομα " **Ακτή** "στις περιγραφές φυτών του μεγάλου γιατρού-φαρμακολόγου των πρώτων χριστιανικών χρόνων Διοσκουρίδη. Στην Ελλάδα η κοινή ονομασία του φυτού  είναι **Κουφοξυλιά**, **Αφροξυλιά** αλλά και **Ζαμπούκος** ή **Μουλβέρι**. 

## Περιγραφή και xρήση
μικρογραφία|Εικονογραφημένη Sambucus nigra
Πρόκειται για θάμνο ή δένδρο που φτάνει έως το ύψος των 6 μέτρων. Είναι φυλλοβόλο με φύλλα πτερωτά και λογχοειδή.
Ο βλαστός του φυτού έχει εσωτερικά  ψίχα και είναι ο λόγος που το φυτό πήρε το όνομα κουφοξυλιά.
Τα άνθη του είναι αρωματικά έχουν χρώμα λευκό ή κιτρινωπό και ανθίζουν την άνοιξη. Οι καρποί του είναι  μικρές μαύρες ρόγες και χρησιμοποιούνται στην ζαχαροπλαστική μετά από επεξεργασία. Όλα τα μέρη του φυτού χρησιμοποιούνται στη φαρμακευτική, στον χρωματισμό οινοπνευματωδών  ποτών καθώς και στην βαφή υφασμάτων.

## Παραπομπές


## Εξωτερικοί σύνδεσμοι
* 

Κατηγορία:Φαρμακευτικά φυτά
Κατηγορία:Εδώδιμα φρούτα
Κατηγορία:Αδοξοειδή
Αναγέννηση (πολιτικό κόμμα)

Η **Αναγέννηση** (γαλλικά: *Renaissance*) (παλαιότερη ονομασία: **Η Δημοκρατία Μπροστά!**, γαλλικά: *La République En Marche !*) είναι γαλλικό φιλελεύθερο πολιτικό κόμμα. Το κόμμα ιδρύθηκε στις 6 Απριλίου 2016 στην Αμιάν από τον τρέχοντα πρόεδρο της Γαλλίας Εμμανουέλ Μακρόν, ενώ σημερινός γενικός γραμματέας του είναι ο Γκαμπριέλ Ατάλ. Το κόμμα είναι ο κύριος υποστηρικτής των πολιτικών του προέδρου Μακρόν.

## Ιδεολογία
Παρόλο που ο Μακρόν ήταν μέλος του Σοσιαλιστικού Κόμματος από το 2006 μέχρι το 2009, το κόμμα αυτοπροσδιορίζεται ως υπερκομματικό. Συγκεκριμένα, ο Μακρόν έχει χαρακτηρίσει το En Marche! ως ένα προοδευτικό κόμμα τόσο της Δεξιάς όσο και της Αριστεράς.

Το κόμμα έχει συγκριθεί με το ισπανικό κόμμα των Πολιτών, ενώ ο ίδιος ο Μακρόν έχει συγκριθεί με τον επικεφαλής των Πολιτών Αλβέρ Ριβέρα.

Το κόμμα διαφοροποιείται σε σχέση με διάφορα κόμματα της Δεξιάς και της Αριστεράς για τη φιλοευρωπαϊκή του στάση.

## Παραπομπές




## Εξωτερικοί σύνδεσμοι
* 
* Επίσημος ιστότοπος

Κατηγορία:Πολιτικά κόμματα στη Γαλλία
Κατηγορία:Φιλελεύθερα κόμματα
Γιώργος Ελληνούδης

Ο **Γιώργος Ελληνούδης** (1909-1994) ήταν καπνεργάτης, ηγετικό στέλεχος του ΚΚΕ και αντιστασιακός.

## Βιογραφία
### Αγωνιστική δράση
Ο Γιώργος Ελληνούδης γεννήθηκε το 1909. Από μικρός εργάστηκε ως καπνεργάτης. Το 1924 έγινε μέλος της ΟΚΝΕ και το 1928 μέλος του ΚΚΕ. Την ίδια περίοδο διώχτηκε από τη δικτατορία του Πάγκαλου. Τα επόμενα χρόνια διετέλεσε γραμματέας συνδικάτων καπνεργατών στην Καβάλα, Δράμα, Ξάνθη και Θεσσαλονίκη.
Επίσης ήταν γραμματέας της παράνομης Ομοσπονδίας Καπνεργατών Ελλάδας και μέλος του Γραφείου Περιοχής Βόρειας Ελλάδας του ΚΚΕ.
Το 1934-35 φοίτησε στις κομματικές σχολές ΚΟΥΤΒ στη Μόσχα.

### Διώξεις από τη Δικτατορία Μεταξά
Η μεταξική δικτατορία τον συνέλαβε και τον φυλάκισε στην Ακροναυπλία. Εκεί αρρώστησε βαριά από φυματίωση και μεταφέρθηκε στο σανατόριο «Σωτηρία», απ’ όπου κατάφερε το 1940 να αποδράσει, με τη βοήθεια του Ν. Πλουπμίδη που ήταν επίσης έγκλειστος εκεί.

Την περίοδο εκείνη υπήρχαν δύο καθοδηγήσεις του ΚΚΕ. Η λεγόμενη Παλιά Κεντρική Επιτροπή υπό τους Πλουμπίδη-Παπαγιάννη και η ασφαλίτικη Προσωρινή Διοίκηση που αντάλλασσαν συνεχώς κατηγορίες μεταξύ τους για χαφιεδισμό. Ο Ελληνούδης εντάχθηκε στην ΠΔ. Όταν τον Ιούλιο του 1941 συγκροτήθηκε η Νέα Κεντρική Επιτροπή του ΚΚΕ, ο Ελληνούδης της παρέδωσε το παράνομο τυπογραφείο της ΚΟΑ που είχε υπό την επίβλεψή του.

### Κατοχή - Αντίσταση
Στην Κατοχή που ακολούθησε εντάχθηκε στο Εργατικό ΕΑΜ (ΕΕΑΜ) και έγινε μέλος της Κεντρικής Επιτροπής του. Το 1942 του ανατέθηκε η συγκρότηση παράνομου τυπογραφείου στην περιοχή της Καλλιθέας. Το παράνομο τυπογραφείο εγκαταστάθηκε στο υπόγειο της οικίας στην οδό Σκρα 31 και ήταν το μεγαλύτερο αντιστασιακό τυπογραφείο. Εκατομμύρια προκηρύξεις, αφίσες, κουπόνια και εφημερίδες τυπώθηκαν εκεί. Παρά τις επίμονες προσπάθειες των Γερμανών να αποκαλύψουν το παράνομο τυπογραφείο, αυτό δεν επιτεύχθηκε λόγω των αυστηρών συνωμοτικών μέτρων. Υπεύθυνος του τυπογραφείου αυτού που λειτούργησε όλη τη διάρκεια της Κατοχής μέχρι την απελευθέρωση ήταν ο Ελληνούδης, με βοηθό τη γυναίκα του Καλλιόπη. Το τυπογραφείο αυτό σήμερα λειτουργεί ως Μουσείο Αντιστασιακού Τύπου.

### Εμφύλιος και Πολιτική προσφυγιά
Στον εμφύλιο που ακολούθησε, πρώτα έδρασε στην παρανομία στην Αθήνα και αργότερα εντάχθηκε στον ΔΣΕ. Με την ήττα του ΔΣΕ εγκαταστάθηκε ως πολιτικός πρόσφυγας σε χώρες της Ανατολικής Ευρώπης. Επαναπατρίσθηκε το 1987 και πέθανε στην Αθήνα το 1994, μέλος του ΚΚΕ ως τον θάνατό του.

### Οικογένεια
Κόρη του ήταν η δημοσιογράφος και κριτικός θεάτρου Αριστούλα Ελληνούδη και γαμπρός του ο ηθοποιός Τίμος Περλέγκας. Εγγονός του είναι ο ηθοποιός και σκηνοθέτης Γιάννος Περλέγκας.

## Παραπομπές


## Πηγές
# Δοκίμιο Ιστορίας του ΚΚΕ, Α΄ τόμος 1919-1949, εκδόσεις Σύγχρονη Εποχή, Αθήνα 2012
# Το ΚΚΕ στον ιταλοελληνικό πόλεμο του 1940-41, εκδόσεις Σύγχρονη Εποχή, Αθήνα 2015
# Γρηγόρης Φαράκος "Β' Παγκόσμιος Πόλεμος: Σχέσεις του ΚΚΕ και Διεθνούς Κομμουνιστικού Κέντρου", εκδόσεις Ελληνικά Γράμματα, Αθήνα 2004
# Θανάσης Χατζής, "Η Νικηφόρα Επανάσταση που χάθηκε", εκδόσεις Φιλίστωρ, Αθήνα 1996

Κατηγορία:Έλληνες κομμουνιστές
Κατηγορία:Έλληνες συνδικαλιστές
Κατηγορία:Μέλη του ΕΑΜ
Κατηγορία:Μαχητές του Δ.Σ.Ε